અગાઉ રાજયમાં મુખ્યમંત્રી આનંદીબહેને ૧૦ ટકા ઈબીસીની જાહેરાત કરી હતી તેના પર પણ હાઈકોર્ટે રોક લગાવી દીધી હતી ત્યારે બંધારણીય રીતે અનામત આપવાનાં મુદ્દે કોઈ રસ્તો નથી તેવું સરકારમાં બેઠેલાઓ માની રહ્યા છે. નાયબ મુખ્યપ્રધાન નીતિન પટેલે તો ત્યાં સુધી કહ્યું છે કે સરકાર અને પાસ હવે પાટીદાર સમાજને ગેરમાર્ગે દોરવાનું બંધ કરે. કૉંગ્રેસ હવે જવાબ આપે કે પાટીદારોને ઓબીસીમાં સમાવીને અનામત આપશે કે કેમ ? ભાજપ સરકારે બિનઅનામત વર્ગો માટે આયોગ અને નિગમની રચના કરી છે તે બંધારણીય રીતે જ કરી છે તેનાં જરૃરી નોટિફિકેશન જારી કરી દેવામાં આવ્યા છે. ટૂંકમા સરકાર જેટલું કરી શકતી હતી તેટલું આ મામલામાં કર્યું છે.